Publication: Magyar Közlöny
Issue: MK-2002-64 (Year: 2002, Number: 64)
Era: 1990-2004
Section: a 40/2002. (V. 14.) FVM rendelethez
Paragraph Index: 443

1. A friss termékekre vonatkozó feltételek 1.1. Ha a lehûtött és a csomagolatlan terméket közvetlenül a létesítménybe történõ érkezése után nem küldik tovább, nem készítik elõ vagy nem dolgozzák fel, akkor azt a létesítmény hûtõhelyiségében jég között kell elhelyezni és tárolni. A jegelést olyan gyakran kell ismételni, amenynyire szükséges. A sóval vagy só nélkül felhasznált jeget ivóvízbõl vagy tiszta tengervízbõl kell elõállítani, és az erre a célra elõkészített tartályokban kell tárolni megfelelõ higiéniai feltételekkel. E tartályokat tisztán és jó állapotban kell tartani. Az elõre csomagolt friss termékeket jéggel vagy hasonló hõmérsékleti feltételeket biztosító mechanikai hûtõberendezéssel le kell hûteni. 1.2. Ha a hajón nem végezték el az olyan mûveleteket, mint a lefejezés és belezés, akkor azokat itt kell elvégezni a higiéniai elõírások betartásával. Az említett mûveletek után a terméket azonnal le kell mosni ivóvízzel vagy tiszta tengervízzel. 1.3. A filézés és a szeletelés mûveletét úgy kell elvégezni, hogy elkerüljék a termék szennyezõdését és károsodását. E mûveletet olyan helyen kell végezni, amelyet nem használnak a fej eltávolítására és belezésre. A filék és a szeletek csak addig maradhatnak a munkaasztalon, ameddig elkészítésük tart, ezt követõen megfelelõ csomagolással védeni kell a szennyezõdésektõl. A friss állapotú, eladásra kerülõ kész filéket és szeleteket azonnal le kell hûteni. 1.4. A halnak azokat a belsõ és egyéb részeit, amelyek egészségügyi szempontból veszélyt jelentenek, elkülönítve és távol kell tartani az emberi fogyasztásra szánt termékek közelébõl. 1.5. A friss halászati termékek kirakására és tárolására felhasznált tartályokat úgy kell létrehozni, hogy védjen a szennyezõdéstõl és az olvadékvíz eltávozhasson. A tartályokat megfelelõ higiéniai feltételek mellett kell tárolni. 1.6. Ha nem alakítanak ki speciális felszereltséget a hulladék folyamatos eltávolítására, úgy azt vízzáró anyagból készített, lefedhetõ tartályokba kell elhelyezni, amelyek könnyen tisztíthatók és fertõtleníthetõk. A hulladék nem gyûlhet össze a munkahelyeken, vagy folyamatosan kell eltávolítani, vagy akkor, ha a tartályok megtelnek, de legalább a napi munkaidõ végén. A hulladékot az erre a célra szolgáló, megjelölt konténerekben vagy helyiségben kell tárolni. A hulladék tárolására szolgáló konténereket, tartályokat, illetve helyiségeket minden alkalommal ki kell tisztítani a használat után, és ha szükséges fertõtleníteni is kell. Az itt tárolt hulladék nem jelenthet szennyezési forrást a létesítményre és környékére.

Source: https://magyarkozlony.hu/hivatalos-lapok/bfe311022d5f3622ec7c8799ffebc3dd980bc7f2/dokumentumok/9cdda6c1a32a13fff5652ea563de60cd8fa1a7f0/letoltes